179 



Kredse her hjemme; man fattede hurtigt den store Betydning af 

 de Forskninger, paa hvilke Omstændighederne havde ført ham 

 ind, men saa ogsaa Vanskeligheden ved at give dem den ønskelige 

 Udstrækning. Efter et Forslag af dets daværende Medlemmer, 

 Professor J. W. Hornemann, min Fader og Professor J. F. Schouw, 

 besluttede derfor vort Selskab i sit Møde den 7. Nov. 1835 at 

 tilbyde Lund 1000 Daler aarlig i Aarene 1836 og 1837 for at 

 sætte ham i Stand til at give sine Forskninger større Omfang; 

 og for med det samme strax her at nævne det, vedtog Selskabet 

 desuden senere, da disse to Aar vare til Ende, paa Forslag af de 

 allerede nævnte Medlemmer i Forening med Professor Forchham- 

 mer, den 30. Marts 1838 yderligere at tilbyde Lund 400 Daler aarlig 

 for 1838 og 1839 til at lønne den ham ledsagende Tegner. I 

 Midten af Marts 1836 blev Lund ved den daværende Sekretær 

 underrettet om Selskabets Tilbud, som virkede i høj Grad op- 

 livende paa ham; selvfølgelig sendte han strax Sekretæren sin 

 Tak, og i et samtidigt Brev til min Fader skriver han: "Jeg 

 har anmodet Hr. Etatsraaden« (o: H. C. Ørsted) «at forebringe 

 Selskabet min erkjendtligste Tak for dette særdeles Beviis paa 

 dets Bevaagenhed, men jeg kan ei undlade ved denne Leilighed 

 at tolke den specielt for den af Selskabets Medlemmer, hvis 

 Andeel i samme mit Hjerte til fulde veed at skatte. Saalidet jeg 

 end føler mig værdig til en slig Udmærkelse, skal jeg ikke 

 nægte, at den frembragde paa mig den meest velgjørende Virk- 

 ning, paa Grund af de Omstændigheder, i hvilke den traf 

 raig'>. Men ogsaa i hans "Blik paa Brasiliens Dyreverden » 

 læser man (i Slutningen af 2. Afh.) en varm Anerkjendelse og 

 Paaskjønnelse af hvad han skyldte Selskabets Understøttelse. . 

 Endnu i Juni Maaned samme Aar afsendte Lund fra Lagoa 

 Santa den anden af de to under Titlen: «0m Huler i Kalksteen 

 i det Indre af Brasilien », udgivne Afhandlinger. Den bryder i 

 Grunden den historiske Gang i Fremstillingen af de hidtil fore- 

 tagne Undersøgelser og handler kun om en enkelt Hule, Lapa 

 da Cerca Grande, blandt 23, som han havde besøgt paa en 



Oversigt orer d. K. D. Vidensk. Selsk. Forh. 1880. 12 



